**Ministru kabineta noteikumu “Grozījumi Ministru kabineta 2015. gada 20. oktobra noteikumos Nr. 600 “Darbības programmas „Izaugsme un nodarbinātība” Eiropas Reģionālās attīstības fonda 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākuma “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” īstenošanas noteikumi” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2015. gada 20. oktobra noteikumos Nr. 600 “Darbības programmas “Izaugsme un nodarbinātība” Eiropas Reģionālā fonda 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākuma “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” īstenošanas noteikumi”” (turpmāk – noteikumu projekts) ir izstrādāts, lai precizētu un papildinātu atsevišķus MK 2015. gada 20. oktobra noteikumu Nr. 600 “Darbības programmas “Izaugsme un nodarbinātība” Eiropas Reģionālās attīstības fonda 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2. pasākuma “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” īstenošanas noteikumi”[[1]](#footnote-1) (turpmāk – MK noteikumi Nr. 600) īstenošanas nosacījumus. Noteikumu projekts ir izstrādāts saskaņā ar Eiropas Savienības (turpmāk - ES) struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Nosacījums par enerģijas patēriņa uzskaiti un ziņošanu.**  Atbilstoši Energoefektivitātes likumam[[2]](#footnote-2) un MK 2010. gada 30. septembra noteikumiem Nr. 923 “Kārtība, kādā uzskaita valsts enerģijas galapatēriņa ietaupījumu un nodrošina energoefektivitātes monitoringa sistēmas darbību”[[3]](#footnote-3) (turpmāk – MK noteikumi Nr. 923) Latvijā ir izveidota enerģijas galapatēriņa ietaupījumu uzskaites un monitoringa sistēma (turpmāk – sistēma). Sistēmas ietvaros publisko atbalstu saņēmušie projektu īstenotāji, kas veikuši ieguldījumus ēkās un enerģiju patērējošās iekārtās, katru gadu iesniedz par atbalsta piešķiršanu sadarbības iestādei informāciju par iepriekšējā kalendārā gadā iegūtajiem enerģijas ietaupījumiem.  Saskaņā ar normatīvo regulējumu un Ekonomikas ministrijas (turpmāk – EM) metodiskiem ieteikumiem enerģijas ietaupījumu ziņošanai[[4]](#footnote-4) (turpmāk – EM metodika) finansējuma saņēmējs pēc projekta realizācijas turpmākos trīs gadus ik gadu sniedz informāciju sadarbības iestādei par attiecīgā objekta enerģijas patēriņu pirms un pēc projekta īstenošanas. Sadarbības iestāde iesniedz informāciju atbildīgajai iestādei, kas savukārt apkopo saņemto informāciju enerģijas ietaupījumu pārskatā un iesniedz EM.  Ņemot vērā to, ka MK noteikumi Nr. 600 nosaka, ka finansējuma saņēmējs (VSIA “Nacionālais rehabilitācijas centrs “Vaivari””) veic telpu pārbūvi un atjaunošanu funkcionēšanas novērtēšanas sistēmas (laboratorijas) un asistīvo tehnoloģiju (tehnisko palīglīdzekļu) apmaiņas fonda izveidei (skat. MK noteikumu Nr. 600 14.1. apakšpunktu), noteikumu projektā noteikta jauna prasība finansējuma saņēmējam – informēt sadarbības iestādi par enerģijas patēriņu (megavatstundas) pirms un pēc attiecīgā objekta pārbūves un atjaunošanas.  Papildus noteikumu projekts paredz, ka finansējuma saņēmējs  enerģijas patēriņa rādītājus pirms pārbūves un atjaunošanas darbu uzsākšanas norāda arī projekta iesnieguma veidlapā.  **2. Enerģijas patēriņa novērtējuma veikšana.**  Noteikumu projekts nosaka, ka finansējuma saņēmējs piesaista pakalpojuma sniedzēju ēkas energoefektivitātes novērtēšanai, lai nepieciešamības gadījumā ēkas energoefektivitātes novērtējumu un būvprojekta izstrādi varētu veikt dažādi pakalpojuma sniedzēji.  Tiek paredzēts, ka būvprojekta izstrādes pakalpojuma iepirkuma dokumentācijas sagatavošana, pretendentu atlase un līguma slēgšana var aizņemt ilgāku laiku. Savukārt ēkas energoefektivitātes novērtējumu ir nepieciešams veikt ātrāk, lai novērstu laika apstākļu ietekmi uz novērtējuma rezultātiem.  **3. Projekta īstenošanas termiņa pagarināšana.**  Noteikumu projekts paredz pagarināt pieļaujamo 9.3.1.2 pasākuma projekta īstenošanas termiņu par četriem gadiem (t.i., no 2019. gada 31. decembra līdz **2022.** gada 31. decembrim). 9.3.1.2. pasākuma projekta pieļaujamais īstenošanas termiņš tiek pagarināts, lai novērstu iespējamo administratīvo slogu, ja kavēsies projekta īstenošanas uzsākšana.  Papildus norādām, ka sadarbības iestāde, slēdzot līgumu ar finansējuma saņēmēju, var noteikt īsāku projekta īstenošanas termiņu.  9.3.1.2. pasākuma ieviešana plānota tiešā papildināmībā ar 9.1.4.2. pasākumu “Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana” (turpmāk – 9.1.4.2. pasākums), attiecīgi pielāgojot abu pasākumu atbalstāmo darbību īstenošanas laika grafiku. Ievērtējot, ka MK noteikumu projektā 9.3.1.2. pasākuma ietvaros īstenotā projekta beigu datums pagarināts līdz 2022. gada 31. decembrim, Labklājības ministrijas (turpmāk – LM) plāno veikt grozījumus arī 9.1.4.2. pasākuma normatīvajā regulējumā[[5]](#footnote-5), nosakot 9.1.4.2. pasākuma ietvaros īstenotā projekta beigu datumu līdz 2022. gada 31. decembrim.  **4. Citi precizējumi.**  Papildus noteikumu projektā veikti redakcionāli precizējumi, lai nodrošinātu vienotu pieeju īstenošanas nosacījumu definēšanā visos MK noteikumos par LM pārziņā esošo specifisko atbalsta mērķu īstenošanu.  **5. Ierosināto grozījumu ietekme uz finansējuma saņēmēju.**  Finansējuma saņēmēju ietekmē noteikumu projekta 5., 6. un 11. punkts:   1. 5. punkts nosaka, ka finansējuma saņēmējam ir jāpiesaista pakalpojuma sniedzējs, lai veiktu ēkas energoefektivitātes novērtēšanu; 2. 6. punkts nosaka, ka finansējuma saņēmējam projekta iesniegumā jānorāda enerģijas patēriņa (megavatstundas) rādītāji pirms projekta īstenošana; 3. 11. punkts nosaka, ka finansējuma saņēmējam ir jāinformē sadarbības iestāde par enerģijas patēriņu (megavatstundas) rādītājiem pēc šo īstenotās telpu pārbūves un atjaunošanas. |
| 3. | Projekta izstrādē iesaistītās institūcijas | Noteikumu projekts šo jomu neskar. |
| 4. | Cita informācija | 9.3.1.2. pasākuma ietvaros plānotās atbalstāmās darbības atbilst Darbības programmas “Izaugsme un nodarbinātība” 9. prioritārā virziena “Sociālā iekļaušana un nabadzības apkarošana” šādiem noteiktajiem intervences kategoriju kodiem:  1) 13. “Publiskās infrastruktūras atjaunošana energoefektivitātes uzlabošanai, projektu demonstrēšana un atbalsta pasākumi” (atbalstāmā darbība – telpu pārbūve un atjaunošana funkcionēšanas novērtēšanas sistēmas (laboratorijas) un asistīvo tehnoloģiju (tehnisko palīglīdzekļu) apmaiņas fonda izveidei, indikatīvi plānotās izmaksas – 247 340,75 *euro;*  2) 55. “Cita sociālā infrastruktūra, kas sekmē reģionālo un vietējo attīstību” (pārējās MK noteikumos Nr. 600 norādītās atbalstāmās darbības, indikatīvi plānotās izmaksas – 3 218 172,25 *euro*.  Citas darbības 9.3.1.2. pasākuma ietvaros netiek plānotas. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības grupām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz, ka finansējuma saņēmējam ir jāsniedz informācija sadarbības iestādei par enerģijas patēriņu (t.i., enerģijas patēriņa rādītāji) pirms (viena reize) un pēc (trīs reizes) projekta ieviešanas (rādītāji par enerģijas patēriņu pirms projekta ieviešanas jānorāda arī projekta iesnieguma veidlapā).  Ņemot vērā to, ka pieprasītā informācija nav uzskatāma par papildus slogu finansējuma saņēmējam, jo šī informācija saskaņā ar Būvniecības likumu[[6]](#footnote-6) un Ēku energoefektivitātes likumu[[7]](#footnote-7) un tiem pakārtotajiem normatīvajiem aktiem ir būvniecības procesa neatņemama sastāvdaļa, finansējuma saņēmējam ir jāveic tikai datu tehniska apstrāde un nosūtīšana.  Sadarbības iestādeinoteikumu projekts neietekmē administratīvo slogu, jo saskaņā ar ES struktūrfondu un Kohēzijas fonda vadības likuma[[8]](#footnote-8) 1. panta 9. daļu sadarbības iestāde pilda starpniekinstitūcijas funkcijas.  Atbildīgajai iestādeinoteikumu projekts neietekmē administratīvo slogu, jo saskaņā ar MK noteikumu Nr. 923 6. punktu un Energoefektivitātes likuma 15. panta 4. daļu atbildīgajai iestādei ir jāaizpilda enerģijas ietaupījumu pārskats un jāinformē EM. |
| 3. | Administratīvo izmaksu monetārs novērtējums | **Administratīvais slogs finansējuma saņēmējam.**  C = (f \* l) \* (n \* b), kur:  f - balstoties uz Valsts ieņēmuma dienesta datiem[[9]](#footnote-9) vidējā stundas tarifu likme periodā no 2015. gada maija līdz 2016. gada janvārim bija 5,78 *euro*;  l – indikatīvi 2 stundas vienai datu ievadei un nosūtīšanai;  n – finansējuma saņēmējs enerģijas patēriņa rādītāji jāsniedz sadarbības iestādei (t.i., viena vienība);  b – finansējuma saņēmējs enerģijas patēriņa rādītāji jāiesniedz sadarbības iestādei četras reizes (t.i., 1 pirms un 3 pēc projekta ieviešanas) un vienu reizi enerģijas patēriņa rādītāji jānorāda projekta iesniegumā (kopā piecas reizes).   1. 57,80 *euro* = (5,78\*2)\*(1\*5) |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | LM. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļvietnē www.lm.gov.lv un aicinot līdz 2016. gada 16. martam sabiedrības pārstāvjus:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi atbildīga.iestade@lm.gov.lv;  2) sagatavot atzinumu par noteikumu projektu pēc tā izsludināšanas Valsts sekretāru sanāksmē;  3) klātienē. |
| 3. | Sabiedrības līdzdalības rezultāti | Līdz 2016. gada 15. martam par tīmekļvietnē ievietoto noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSIA “Nacionālais rehabilitācijas centrs „Vaivari”” kā ES fondu finansējuma saņēmējs, LM kā atbildīgā iestāde, Centrāla finanšu un līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas III. un V. sadaļa – noteikumu projekts šo jomu neskar.

Ministru prezidents Māris Kučinskis

Labklājības ministrs Jānis Reirs

28.04.2016. 13:23

1532  
Ilga Vjakse Tel.: 67021641

Ilga.Vjakse@lm.gov.lv

1. http://likumi.lv/ta/id/277299-darbibas-programmas-izaugsme-un-nodarbinatiba-eiropas-regionalas-attistibas-fonda-9-3-1-specifiska-atbalsta-merka-attistit [↑](#footnote-ref-1)
2. Energoefektivitātes likums: Latvijas Republikas likums. Latvijas Vēstnesis. 52 (5624), 15.03.2016.

   http://likumi.lv/doc.php?id=280932 [↑](#footnote-ref-2)
3. Noteikumi par kārtību, kādā uzskaita valsts enerģijas galapatēriņa ietaupījumu un nodrošina energoefektivitātes monitoringa sistēmas darbību: LR

   http://likumi.lv/ta/id/218947-kartiba-kada-uzskaita-valsts-energijas-galapaterina-ietaupijumu-un-nodrosina-energoefektivitates-monitoringa-sistemas-darbibu [↑](#footnote-ref-3)
4. *Ekonomikas ministrija*. Metodiskie ieteikumi enerģijas ietaupījumu ziņošanai. Lapas informācija atjaunota 18.01.2016.https://em.gov.lv/lv/nozares\_politika/energoefektivitate\_un\_siltumapgade/energoefektivitate/energijas\_ietaupijumu\_zinosana/ [↑](#footnote-ref-4)
5. 2015. gada 20. oktobra Ministru kabineta noteikumi Nr. 600 “Darbības programmas "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi” [↑](#footnote-ref-5)
6. Būvniecības likums: Latvijas Republikas likums. Latvijas Vēstnesis. 2013/146.1, 30.07.2013. http://likumi.lv/doc.php?id=258572 [↑](#footnote-ref-6)
7. Ēku energoefektivitātes likums: Latvijas Republikas likums. Latvijas Vēstnesis. 2012/201.1, 21.12.2012.

   http://likumi.lv/doc.php?id=253635 [↑](#footnote-ref-7)
8. http://likumi.lv/ta/id/153465-eiropas-savienibas-strukturfondu-un-kohezijas-fonda-vadibas-likums [↑](#footnote-ref-8)
9. *Valsts ieņēmumu dienests*. Profesiju grupu vidējās stundas tarifa likmes valstī: Informācija par vidējām stundas tarifa likmēm periodā no 2015. gada maija līdz 2016. gada janvārim. https://www.vid.gov.lv/default.aspx?tabid=11&id=7441&hl=1 [↑](#footnote-ref-9)